A Tanács 3918/91/EGK rendelete

(1991. december 19.)

a közös exportszabályozás létrehozásáról szóló 2603/69/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösség létrehozó szerződésre, és különösen annak 113. cikkére,

tekintettel a mezőgazdasági piacok közös szervezésének létrehozásáról rendelkező, és a szerződés 235. cikke értelmében elfogadott, a feldolgozott mezőgazdasági termékekre vonatkozó rendelkezésekre, különösen azon rendelkezésekre, amelyek a mennyiségi korlátozások vagy azonos hatású intézkedések alapelvétől való eltérést lehetővé teszik, kivéve a fent említett rendelkezésekben meghatározott intézkedéseket.

tekintettel a Bizottság javaslatára,

mivel legutóbb az 1934/82/EGK rendelettel módosított [1] 2603/69/EGK rendelet [2] értelmében a Közösségből harmadik országba irányuló kivitel semmiféle mennyiségi korlátozás alá nem tartozik, de az említett rendeletben foglalt és annak mellékletében felsorolt kivételek vonatkoznak rá;

mivel az említett rendelet elfogadása óta a tagállamok megszüntették az említett mellékletben felsorolt egyes termékek kivitelére vonatkozó korlátozásokat;

mivel e fejlődéssel számolni kell, és ennek megfelelően a rendeletet naprakésszé kell tenni;

mivel 1992. december 31-e után a mennyiségi korlátozásoknak a tagállamok általi fenntartása nem összeegyeztethető az egységes piaccal, amely maga után vonja az áruellenőrzés eltörlését a Közösség belső határainál;

mivel az Egységes Európai Okmány 30. cikkének (5) bekezdése előírja, hogy az Európai Közösség külpolitikájának és az Európai Politikai Együttműködés keretein belül jóváhagyott politikának egységesnek kell lennie; mivel ennek következtében a tagállamok fel kell hatalmazni arra, hogy 1992. december 31.-ig bizonyos kiviteli korlátozásokat fenntartsanak, különösen azon kivitel tekintetében, amellyel kapcsolatban az Európai Politikai Együttműködés keretében korlátozásokat állapítottak meg;

mivel fel kell hatalmazni azokat a tagállamokat, amelyeket nemzetközi kötelezettségek kötnek, hogy tényleges vagy potenciális ellátási nehézségek esetére olyan rendszert hozzanak létre, amely úgy szabályozza az olajtermékek szerződő felek közötti elosztását, hogy ezzel eleget tudjanak tenni a harmadik országokkal szemben fennálló kötelezettségeknek, az e célból elfogadott közösségi rendelkezések sérelme nélkül; mivel ezt a felhatalmazást kell alkalmazni mindaddig, amíg a Tanács megfelelő intézkedéseket nem fogad el a Közösség vagy valamennyi tagállam kötelezettségvállalásai alapján;

mivel a 2603/69/EGK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 2603/69/EGK rendelet az alábbiak szerint módosul:

1. A 10. cikk helyébe az alábbi rendelkezés lép:

"10. cikk

(1) 1992. december 31.-ig a kivitel szabadságának az 1. cikkben lefektetett alapelve nem vonatkozik a következőkre:

- az I. mellékletben felsorolt árukra az ugyanott említett tagállamok vonatkozásában,

- az olyan kivitelre, amely a tagállamoknak az Európai Politikai Együttműködés keretein belül hozott határozata értelmében jelenleg korlátozás alatt áll.

(2) A II. mellékletben felsorolt termékek tekintetében mindaddig, amíg a Tanács a Közösség, vagy valamennyi tagállamának nemzetközi kötelezettségvállalásai értelmében megfelelő intézkedéseket nem fogad el, a tagállamok jogosultak arra, hogy a Közösség által e területen elfogadott szabályok sérelme nélkül válsághelyzet esetére harmadik országokkal szemben fennálló és a jelen rendelet hatálybalépése előtti nemzetközi kötelezettségvállalásokban meghatározott elosztási rendszert vezessenek be.

A tagállamok tájékoztatják a Bizottságot azokról az intézkedésekről, amelyeket elfogadni szándékoznak. A meghozott intézkedéseket a Bizottság közli a Tanáccsal és a többi tagállammal.";

2. A melléklet helyébe e rendelet I. és II. melléklete lép.

2. cikk

Ez a rendelet az Európai Közösségek Hivatalos Lapjában történő kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 19-én.3

a Tanács nevében

az elnök

P. Dankert

[1] HL L 211., 1982.7.20., 1. o.

[2] HL L 324., 1969.12.27., 25. o.

--------------------------------------------------

I MELLÉKLET

A 10. cikk (1) bekezdésének első francia bekezdésében említett termékek

KN-kód | Árumegnevezés | A korlátozást alkalmazó tagállam |

ex410110 | Szarvasmarhafélék egész bőre szárítva, legfeljebb 8 kg tömegű, szárazon sózva legfeljebb 10 kg tömegű, kezeletlenül, vizesen sózva vagy másképpen tartósítva, legfeljebb 14 kg tömegű. | Olaszország |

ex4102 | Juh- és báránybőr nyersen (kezeletlenül vagy sózva, szárítva, meszezve, pikkelezve vagy másképp tartósítva, a cserzett, és pergamentált vagy tovább kikészített bőrök kivételével), gyapjasan vagy hasítva is, figyelembe véve az árucsoporthoz tartozó Megjegyzés (1) bekezdés c) pontjában felsorolt kivételeket | Olaszország |

ex410210 | Gyapjasan | Franciaország |

ex41021090 | Gyapjasan, más | Franciaország |

ex41022900 | Gyapjú nélkül, másféle | Franciaország |

ex410310 | Más kecske- vagy gödölyenyersbőrök (kezeletlenül vagy sózva, szárítva, meszezve, pácolva vagy másképp tartósítva, a cserzett, és pergamentált vagy tovább kikészített bőrök kivételével), szőrtelenítve vagy hasítva is, az árucoporthoz tartozó Megjegyzések (1) bekezdés b) és c) pontjában felsoroltak kivételével | Olaszország |

ex43012000 | Nyers szőrme (beleértve a szűcsáruként felhasználható fejet, farkat, lábat és más részeket vagy vágott darabokat is), a 4101, 4102 vagy 4103 vtsz. alá tartozó, fejjel, farokkal és mancsokkal együttes vagy azok nélküli nyers szőrös nyúl- vagy vadnyúlbőr kivételével. | Olaszország |

--------------------------------------------------

II. MELLÉKLET

A 10. cikk (2)bekezdésben említett termékek

KN-kód | Árumegnevezés |

270900 | Nyers kőolaj és bitumenes ásványokból előállított nyersolaj |

271000 | Kőolaj és bitumenes ásványokból előállított olaj, a nyers kivételével; másutt nem említett olyan készítmény, amely legkevesebb 70 tömegszázalékban kőolajat vagy bitumenes ásványokból előállított olajat tartalmaz, és amelynek ez az olaj a lényeges alkotórésze: |

27100011 –27100039 | Könnyű párlatok |

27100041 –27100059 | Középpárlatok |

27100061 –27100099 | Nehéz párlatok, kivéve a kar- és faliórákban és hasonló szerkezetekben használt kenőolajokat, amelyeket legfeljebb nettó 250 g olajat tartalmazó kis kiszerelésben forgalmaznak |

ex27100091 –ex27100099 | |

2711 | Földgáz és gázhalmazállapotú más szénhidrogén: |

| – Cseppfolyósított halmazállapotú: |

271112 | – – Propán |

| – – – Legalább 99 %-os tisztasággal |

| – – – Más |

271113 | – – Bután |

| – Gáz halmazállapotban: |

ex27112900 | – – Másféle: |

| – – – Propán |

| – – – Bután |

--------------------------------------------------